Στράτος Τζώρτζογλου

Ο Στράτος Τζώρτζογλου (Πειραιάς, 5 Αυγούστου 1965) είναι Έλληνας ηθοποιός.

 Βιογραφία 
Σπούδασε στη Σχολή Θεάτρου Τέχνης Κάρολου Κουν. Συνεργάστηκε στο θέατρο με σκηνοθέτες όπως οι: Κάρολος Κουν, Μίνως Βολανάκης, Ζυλ Ντασσέν, Σπύρος Ευαγγελάτος, Ρούλα Πατεράκη, Ανδρέας Βουτσινάς και στον κινηματογράφο με σκηνοθέτες όπως οι: Θεόδωρος Αγγελόπουλος, Παντελής Βούλγαρης, Μιχάλης Κακογιάννης, Νίκος Παναγιωτόπουλος.

Το 1990, συνεργάστηκε για τη ΕΡΤ με την Κατρίν Ντενέβ στο «365 μέρες γέννηση». Στο εξωτερικό, το 1994 συνεργάστηκε με την Eva Bergman στην ταινία «One Love and the Other», στην οποία ήταν συμπρωταγωνιστής με την Lena Endre. Το 2004 συνεργάστηκε με τον Michelle Favart στην ταινία «Le Dernier Monsieur des Balcans» και έπαιξε στο έργο της Λείας Βιτάλη «Roast Beef» με τη Sarah Douglas στο Riverside Studio in Hammersmith στο Λονδίνο.

Στην τηλεόραση έχει εμφανιστεί στις σειρές: 365 μέρες γέννηση, Modevideo bog te video, Le dernier seigneur des Balkans, Χήρες Club, Το σημάδι του έρωτα, Στο δρόμο της καρδιάς, Στη Σκιά του Πολέμου, Ιδιαίτερα για κλάματα, Παλίρροια σε φόντο κόκκινο, Προς την ελευθερία, Οι Φρουροί της Αχαΐας, Μυστικές διαδρομές, Μια Υπέροχη Ζωή Ιδιαιτέρα για Κλάματα, Η φανέλα με το 9, Η Ζωή της Άλλης, Αληθινοί έρωτες: Γυναίκα Χωρίς Όνομα, Έκπτωτος άγγελος, Βάλς με Δώδεκα Θεούς, Άγρια Γη. Τη σεζόν 2021, συμμετείχε στο ριάλιτι "Η Φάρμα".

 Διακρίσεις 
Τιμήθηκε 2 φορές:
 1ο Κρατικό βραβείο 1ο αντρικού ρόλου για την ταινία «Πάνω Κάτω και Πλαγίως» του Μιχάλη Κακογιάννη με την Ειρήνη Παπά.
 2ο βραβείο 1ο αντρικού ρόλου το 1989 για την ταινία «Τοπίο στην Ομίχλη» του Θεόδωρου Αγγελόπουλου στο Stars de Demain στη Γενεύη.

 Προσωπική ζωή 
Από το 1989 μέχρι το 2004 ήταν παντρεμένος με την ηθοποιό-σεναριογράφο Μαρία Γεωργιάδου, με την οποία έχει αποκτήσει έναν γιό, τον Αλκιβιάδη (γενν. 1997). Στις 8 Ιουνίου 2019 παντρεύτηκε με το μοντέλο Σοφία Μαριόλα.
 Θεατρικές παραστάσεις 

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1986/1987 Ο ήχος του όπλου Μιχάλης Θέατρο Τέχνης «Κάρολος Κουν» Θέατρο Τέχνης Κάρολος Κουν - Υπόγειο Κάρολος Κουν Ελληνική Θεατρική Περίοδος 1991/1992Ελληνική Θεατρική Περίοδος 1992/1993 Η μικρή μας πόλη Τζόρτζ Γκιμπς  Θέατρο Λαμπέτη Μίνως Βολανάκης Ελληνική Θεατρική Περίοδος 1994/1995 Το πένθος ταιριάζει στην Ηλέκτρα Όριν Μάνον Αμφι-θέατρο Σπύρου Ευαγγελάτου Αμφι-Θέατρο Σπύρος Ευαγγελάτος Ελληνική Θεατρική Περίοδος 1994/1995 Ποντικοπαγίδα Υπαστυνόμος Τρότερ Θεατρικές επιχειρήσεις Βαγγέλη Λιβαδά Θέατρο Σμαρούλα Μανούσος Μανουσάκης Ελληνική Θεατρική Περίοδος 1995/1996 Λίλιομ Λιλιομ Θεατρικά Παναθήναια Θέατρο Σφεντόνα Ανδρέας Μανωλικάκης

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές

 Εξωτερικοί σύνδεσμοι 
 Συνέντευξη του Στράτου Τζώρτζογλου στον Γιώργο Χρονά, Οδός Πανός, τ/χ.36 (1988),σελ.63-85  

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου